en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de gu gu gu gu gu gu gu gu gu gu gu gu gu gu ko gu gu gu gu gu gu gu gu ko gu gu gu gu gu gu gu gu gu gu ko gu gu gu gu gu gu ko gu gu gu gu gu gu gu gu gu ko gu gu gu gu gu gu gu gu gu gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
short story by vibhavri verma on viral video chapter
હકીકતમાં વિવાનનો ‘પ્રગટ’ ન થયેલો ગુસ્સો કોઇ બીજો અાકાર લઇ રહ્યો હતો
Vibhavari Verma | Jun 04, 2017, 03:01 AM IST
દ્રશ્ય ખૂબ જ આઘાતજનક હતું...
વિવાનનું આખું શરીર જાણે પેરેલિસિસનો એટેક આવ્યો હોય તેમ જોરથી ખેંચાવા લાગ્યંુ હતું! એના ડોળા અધ્ધર ચડી ગયા હતા, જીભ ત્રાંસી અને હથેળી વાંકી થઇ ગઇ હતી.
અને આ બધું જ થયું હતું પ્રિયાની જિદને કારણે. ગોવાના કોટેજમાં તેની ક્લાસમેટ ક્રિસ્ટીનાની એંગેજમેન્ટ પાર્ટીની મહેફિલ ચાલી રહી હતી. સૌ દારૂ-બિયરના નશામાં ચગી ગયાં હતાં. ધમાલ મસ્તી કરતાં ‘ટ્રુથ-ઓર-ડેર’ની ગેઇમમાં પ્રિયાએ જિદ પકડી હતી કે વિવાન ‘ફુલ-મોન્ટી’ વોક કરે જ કરે...
આટલું જાણે ઓછું હોય તેમ વિવાનની માત્ર ત્રણ ડગલાં આગળ હેટ ધરીને ચાલતી જાનકીને ધક્કો મારતાં જ સૌએ પોતાના સંતાડી રાખેલા મોબાઇલ કેમેરાઓની ફ્લેશ ઝબકાવીને વિવાનના સંપૂર્ણ ઉઘાડા દેહની તસવીરો લઇ લીધી હતી!
વિવાન ટૂંટિયું વાળીને કોઇ બાળકની જેમ ધ્રુસકે ધ્રુસકે રડવા માંડ્યો ત્યારે જ બધાને ભાન થયું કે આ જરા વધારે પડતું થઇ ગયું. જાનકીએ તરત જ બાજુમાં પડેલી ચાદર ઉઠાવીને વિવાનના શરીરે વીંટાળી દીધી. પ્રિયા તેને ઊભો કરીને બીજા રૂમમાં લઇ ગઇ. તેના બંને ગાલ હથેળીઓમાં પકડીને અનેકવાર ‘સોરી’ કહેવા છતાં વિવાનનું રડવાનું અટકતું જ નહોતું.
કેવો સાવ બાળક બની ગયો હતો વિવાન? પ્રિયાને દયા પણ આવતી હતી અને પોતાની જાત ઉપર ગુસ્સો પણ, મમ્મી ક્યારેક ચિડાઇને બાળકને થપ્પડ મારી બેસે અને બાળકના આક્રંદથી માનું જ હૈયું વલોવાઇ જાય એવી કંઇક હાલત પ્રિયાની હતી. વિવાન પણ સાવ બાળકની જેમ એને જ વળગીને રડી રહ્યો હતો!
હજી માત્ર અડધો કલાક પહેલાં તે વિવાને તેને સૌની હાજરીમાં પ્રગાઢ ચુંબન આપ્યું હતું... એ પણ પહેલું જ ચુંબન! અને હવે? નાનકડું બાળક પોતાની વઢકણી માને વળગીને રડે તેમ તે રડી રહ્યો હતો.
‘કમ ઓન વિવાન,’ પ્રિયાએ આંગળીઓ વડે તેનાં આંસુ લૂંછતાં કહ્યું, ‘જો, હું મારા મોબાઇલમાંથી તારો ફોટો ડિલીટ કરી દઉં છું. ઓકે? ઇન ફેક્ટ, બધા અહીં આવીને તારી નજર સામે તારા ફોટોઝ ડિલીટ કરશે ઓકે?.’
આટલું કહેતાંમાં વિવાનનું રડવું સહેજ અટક્યું. છતાં તે નાના બાળકની જેમ બોલ્યો ‘બટ આઇ ડોન્ટ લાઇક, વોટ યુ ઓલ ડિડ ટુ મિ...’
‘એના માટે અમે તને સોરી કહીએ છીએ ને?’ જાનકીએ પોતાના કાન પકડતાં કહ્યું, ‘ચાલ, અમારા બધાના મોબાઇલમાંથી તું જ તારી જાતે ફોટા ડિલીટ કરીશ?’
વિવાન રડતો બંધ થયો. આછા ગુસ્સા સાથે તેણે બધાના ચહેરા પર નજર ફેરવી. પછી પ્રિયાનો મોબાઇલ છુટ્ટો ફેંકતાં તે ઊભો થઇ ગયો. તરડાયેલા અવાજે તેણે કહ્યું: ‘બસ? ધેટ્સ ઓલ? ફોટા ડિલીટ થશે એટલે શું, બધું ડિલીટ થઇ જશે? આઇ હેટ યુ ગાય્્ઝ...’
પગ પછાડતો તે કોટેજની બહાર નીકળી ગયો. પ્રિયાએ તેને અટકાવવાનો પ્રયાસ કર્યો પણ તેણે જોરથી ધક્કો મારીને પ્રિયાને હડસેલી દીધી. વિવાનના એ હડસેલામાં માત્ર ગુસ્સો નહોતો, કદાચ એક પ્રકારનો ધિક્કાર હતો, પ્રિયા માટે...
એ પછી વિવાને પ્રિયા સાથે વાત કરવાનું સદંતર બંધ જ કરી દીધું. ગોવાથી પાછા આવ્યા પછી ત્રણ દિવસ સુધી તે કોલેજમાં નહોતો આવ્યો. ચોથા દિવસથી આવવાનું શરૂ તો કર્યું પણ ક્લાસ પતતાંની સાથે તે બહાર નીકળી જતો હતો. પ્રિયા તો શું, તે કોઇની સાથે વાત કરતો નહોતો. પ્રિયાએ કંઇ સેંકડોના હિસાબે તેને ફોન કર્યા હશે પણ તે એકેય ફોન ઉપાડતો નહોતો.
નવાઇની વાત એ હતી કે પ્રિયાના ‘આઇ એમ સો સોરી, વિવાન, પ્લીઝ ફરગિવ મિ, ફરી ક્યારેય આવું નહીં થાય, આઇ પ્રોમિસ, આઇ લવ યુ, આઇ મિસ યુ, પ્લીઝ મને માફ કર...’ આવા અનેક મેસેજોના જવાબમાં વિવાનનો એક ટૂંકો જવાબ આવી જતો હતો:
‘ઇટ્સ ઓકે... આઇ એમ ફાઇન.’
બસ? ‘ઇટ્સ ઓકે?’ પ્રિયાને બહુ ગુસ્સો આવતો હતો. અને ‘આઇ એમ ફાઇન’ એટલે વળી શું? એક તરફ પ્રિયાને વિવાનના આવા વર્તન ઉપર ગુસ્સો આવતો હતો, તો બીજી તરફ તેને થતું હતું કે વિવાન કેટલો ‘ડિસન્ટ’ છોકરો છે! આની જગાએ કોઇ બીજો હોત તો ફેસબુકમાં હોબાળો મચાવી દીધો હોત. અહીં ફેસબુક તો શું, સીધા-સાદા એસએમએસના રિપ્લાયમાં પણ વિવાને તેનો ગુસ્સો પ્રગટ કર્યો નહોતો.
પણ હકીકતમાં, વિવાનનો ‘પ્રગટ’ ન થયેલો ગુસ્સો કોઇ બીજો અાકાર લઇ રહ્યો હતો. તે વખતે તો પ્રિયાને તેનો અણસાર સુધ્ધાં નહોતો. તેને હતું કે સમય સમયનું કામ કરશે.
વિવાન ધીમે ધીમે આખી વાત ભૂલી જશે.
પણ એક દિવસ જાનકી અને વિવાનને એક સાથે સ્કૂટી પર જતાં જોઇને પ્રિયાને રીતસરનો ઝટકો લાગ્યો! વિવાન પાછળની સીટ પર બેઠો હતો. જાનકી તેને લઇને ક્યાં ઊપડી હતી?
પ્રિયાને છેક હવે સમજાઇ રહ્યું હતું કે તેના અને વિવાનના સંબંધમાં તિરાડ પાડીને પહોળી કરવાનું કામ જાનકીએ બહુ પહેલાંથી શરૂ કરી દીધું હતું...
‘શું હું જાણી શકું છું કે તું વિવાનને લઇને ક્યાં ક્યાં ફરવા જઇ રહી છે?’
જાનકી પીજી એપાર્ટમેન્ટમાં પાછી ફરી કે તરત પ્રિયાએ તેના પ્રશ્નનું તીર છોડી દીધું. જાનકી સામના માટે તૈયાર હતી.
‘જો પ્રિયા, વિવાન કંઇ તારી પ્રાઇવેટ પ્રોપર્ટી નથી. એક ક્લાસ-મેટ તરીકે અને હેલ્પ કરવાની મારી ફરજ છે.’
‘ઓ વાઉ!’ પ્રિયાએ ટોણો માર્યો ‘તો વિવાનને કઇ એસ્સાઇનમેન્ટમાં તું હેલ્પ કરી રહી છે? પેલા ‘કોન્ડોમ’ પ્રોજેક્ટ પછી હવે કદાચ, ‘ગર્ભનિરોધક ગોળી’નો પ્રોજેક્ટ ચાલી રહ્યો હશે, નહીં?’
‘બકવાસ બંધ કર પ્રિયા. વિવાનને હું એક સાયકોથેરાપીસ્ટ પાસે લઇને જાઉં છું. એવરી મન્ડે એન્ડ વેડનસ ડે.’
પ્રિયા ગભરાઇ ગઇ. ‘માય ગોડ! એને મેન્ટલ પ્રોબ્લેમ્સ થઇ ગયો છે? આપણા લીધે?’
પ્રિયાએ જાણીજોઇને ‘આપણા’ શબ્દ વાપર્યો હતો. જાનકીએ કહ્યું, ‘પ્રિયા, વાંક માત્ર આપણો નથી. એનો આ બાળપણનો પ્રોબ્લેમ છે. અમેરિકામાં જ્યારે તે બોસ્ટનની કોઇ પ્રાઇમરી સ્કૂલમાં ભણતો હતો ત્યારે ત્યાંના ગોરા છોકરાઓ તેનાં કપડાં ઉતારીને તેનું રેગિંગ કરતા હતા...’
‘મને તો એની કેસ-હિસ્ટ્રીમાંથી બધી ખબર પડી. સેકન્ડ સ્ટાન્ડર્ડમાં ભણતા વિવાને પંદર દિવસ સુધી તો કોઇને આ વાત કહેવાની પણ હિંમત કરી નહોતી... એ ઘટનાઓના કારણે વિવાનના મનમાં કોઇની સમક્ષ નિર્વસ્ત્ર થવા સામે એક જાતનો ફોબિયા ઘૂસી ગયો છે. એમાં વળી આપણે ગોવામાં-’
‘આપણે નહીં જાનકી, હું!’ પ્રિયા રડી પડી. ‘મેં જ જીદ કરી હતી! મેં જ! ઓહ ગોડ, આ મેં શું કર્યું?’
એ પછી પ્રિયાએ વિવાનની સાચા દિલથી માફી માગતો એક લાંબો ઇ-મેઇલ મોકલ્યો. એટલું જ નહીં, વોટ્સ-એપ ઉપર પણ જુદી ભાષામાં, જુદી રીતે, બીજા મેસેજો મૂક્યા. અરે, છેક વિવાનના બંગલે જઇને, બહાર કોઇ નોકરને બોલાવીને પોતાની પર્સનલ ચિઠ્ઠી વિવાનને હાથોહાથ મળે તે રીતે મોકલી જોઇ.
પણ દર વખતે એક જ ટૂંકો જવાબ: ‘ઇટ્સ ઓકે. આઇ એમ ફાઇન.’
પ્રિયા આવા સપાટ જવાબથી વધારે ને વધારે ટેન્શનમાં આવવા લાગી. વિવાન ક્લાસમાં કે કેન્ટીનમાં તો મળતો જ નહોતો. કોલેજના કોરિડોરમાં પણ તે રસ્તો ચાતરી જતો હતો. છેવટે પ્રિયા એક ગુરુવારે પાર્કિંગ એરિયામાં તેની રાહ જોતી ઊભી રહી ગઇ. અહીં તો આવશે જ ને?
જેવાં જાનકી અને વિવાન આવ્યાં કે તરત પ્રિયા હાથ જોડીને ઘૂંટણિયે પડી રીતસર રડવા લાગી. ‘વિવાન, પ્લીઝ! માફ કરી દે મને! આઇ એમ સોરી...’
પણ વિવાન કંઇ બોલ્યો જ નહીં! ચૂપચાપ તે જાનકીના સ્કૂટીની પાછલી સીટ પર બેસીને જતો રહ્યો! તેણે પાછું વળીને જોયું પણ નહીં...
બસ, અે ક્ષણે પ્રિયાને સમજાઇ ગયું કે જો હવે તે કંઇ મોટું પગલું નહીં ભરે તો વિવાન તેના હાથમાંથી જતો રહેશે...
પ્રિયાએ એ પગલું ભર્યું. તેણે વિવાનની મમ્મીના ફેસબુક પેજ ઉપર ‘ફ્રેન્ડ રિકવેસ્ટ’ મોકલી.
પ્રિયાને હતું કે વિવાનની મમ્મી આખી ઘટનાથી વાકેફ હશે તેથી તેની રિક્વેસ્ટનો હરગીઝ સ્વીકાર નહીં કરે પરંતુ તેના આશ્ચર્ય વચ્ચે માત્ર 10 કલાકમાં તેની રિક્વેસ્ટ એસ્સેપ્ટ થઇ ગઇ. પ્રિયાએ પહેલી પોસ્ટ બહુ જ સાવધાનીપૂર્વક લખી, તેણે સૌથી પહેલું વાક્ય લખ્યું:
‘મેડમ, પ્લીઝ ઓપન માય પોસ્ટ ઇન યોર પર્સનલ ચેટ-રૂમ, બીકોઝ ધીસ ઇઝ માય ફર્સ્ટ એન્ડ લાસ્ટ ચાન્સ...’
પ્રિયાએ જોયું કે વિવાનની મમ્મીએ તેને પર્સનલ ચેટ-રૂમમાં ઇન્વાઇટ કરી છે, ત્યારે તેણે શરૂઆતમાં તૂટક તૂટક વાક્યોમાં અને પછી તો દિલથી ખૂલીને પોતાના અને વિવાનના સંબંધોની વાત કરવાની સાથે ગોવાની આખી ઘટના લખી નાખી... કશું જ છુપાવ્યા વિના! પોતાની એ પહેલી કિસ કેવી સ્વર્ગની અનુભૂતિ સમાન હતી એ પણ, અને વિવાનને તે સમયે ‘ખુલ્લો’ જોવાની અદમ્ય ઇચ્છા કેમ જાગી ઊઠી હતી એ પણ...
ચેટ ચાલતી રહી. વિવાનની મમ્મી, મિસિસ નયના રોય-ચૌધરી બહુ ઠરેલ મહિલા નીકળ્યાં. તેણે ચેટમાં લખ્યું ‘પ્રિયા, તારો કશો જ વાંક નથી. ઇન ફેક્ટ, તું એવી પહેલી છોકરી છે, વિવાનની જિંદગીમાં જેના વિશે વિવાને મને કંઇ કેટલીયે વાતો ફોનમાં કરી છે, અને લખી પણ છે! યુ આર સો સ્પેશિયલ ફોર વિવાન! અને પ્રિયા, એટલા માટે તું પણ મારા માટે એટલી જ સ્પેશિયલ છે બસ, થોડી ધીરજ રાખવાની જરૂર છે... એક મમ્મી તરીકે મારી એક વાત સમજી લે, વિવાનની પ્રાઇવસીમાં બહુ ધીમે ધીમે એન્ટર થવું પડે છે. એના મનોજગતમાં કે એના રૂમમાં, કોઇ અચાનક આવી ચડે તો વિવાન સંકોચાઇ જાય છે...’
વાહ, કેવા પરફેક્ટ શબ્દો વાપર્યા હતા મિસિસ નયના રોય-ચૌધરીએ? પણ ધીરજ? એ પ્રિયાના સ્વભાવમાં ક્યાં હતી? તેણે મોકો જોઇને બીજો એક શોર્ટ-કટ પૂછી લીધો: ‘મેડમ, વિવાનને શું ગમે છે? શું ભાવે છે? એની ખાસ પસંદગીઓ શું છે? કેન યુ પ્લીઝ શેર?’
નટના રોય-ચૌધરીના જવાબમાં સૌથી પહેલું તો એક ‘સ્માઇલી’ આવ્યું! પછી લખ્યું હતું: ‘ટુ બિગિન વિથ, વિવાનને હાથે બનાવેલી ચોકલેટ કેક વિથ નો ક્રીમ, બહુ જ ભાવે છે.’
પ્રિયાની હિંમત હવે ખૂલી ગઇ. તેણે તરત ટાઇપ કર્યું ‘તો તો તમારા હાથની જ રેસિપી મોકલોને?’
જવાબમાં બે સ્માઇલિઝ આવી ગયાં!
પ્રિયાએ ક્યાંક વાંચ્યું હતું કે ‘પુરુષના દિલ સુધી પહોંચવાનો રસ્તો તેના પેટમાંથી હોય છે!’ વિવાનના તૂટેલા દિલને જોડવા માટેનો અકસીર ઇલાજ તો તેની મમ્મીએ જ લખાવી દીધો હતો. પણ ચોકલેટ કેક? પ્રિયા બનાવે? જાતે?
ઇમ્પોસિબલ! પ્રિયાને એક જ ચીજ આવડતી હતી, ખીચડી! પણ હા, જાનકી કુકિંગ એક્સપર્ટ હતી. પ્રિયા એને વહાલથી ‘ખાના-ખજાના’ કહેતી હતી. પણ જાનકીને જો સહેજ ગંધ આવી જાય કે પ્રિયા વિવાનને મનાવવા માટે આ કેક બનાવી રહી છે, તો મોટી હોનારત થઇ જાય! જાનકી પોતે જ વિવાનના પેટ થકી તેના હાર્ટમાં ઘૂસીને અડ્ડો જમાવી દે.
ઉપાય તો એક જ હતો, મમ્મી! પ્રિયાએ પોતાની મમ્મીને ફોન લગાડ્યો. ‘મમ્મી, મને ચોકલેટ કેક બનાવતાં શીખવાડ ને?’
મમ્મીને નવાઇ લાગી. ‘કેમ, અચાનક? અને એ પણ ચોકલેટ કેક?’
‘હવે શું કહું મમ્મી, મારે વિવાનને મનાવવાનો છે અને એને ચોકલેટ કેક વિધાઉટ ક્રીમ બહુ જ ભાવે છે.’
‘અચ્છા! એવંુ તને કોણે કહ્યું?’
આ સાંભળતાં જ મમ્મીના બત્રીસે કોઠે ‘ટ્યૂબલાઇટો’ થઇ ગઇ. ‘અોહોહો?’ મહા છૂપી રુસ્તમ નીકળી હોં! છેક એની મમ્મી સુધી ઘૂસ મારી દીધી? ‘મને તો કહેતી યે નથી!’
પ્રિયા જાણતી હતી કે ગુજરાતી મમ્મીને કેટલું કહેવાય અને કેટલું ના કહેવાય. આમેય તેણે વિવાનની ઘણી વાતો કરી હતી એટલે ‘વિવાન બહુ જ હર્ટ થયો છે’ એવું ગોળગોળ સમજાવીને પ્રિયાએ મમ્મીને પટાવવા માંડી. છેવટે મમ્મી માની ગઇ.
‘સાંભળ, તારી પેલી જાનકી જ્યારે રવિવારે સાંજે એના હેકિંગવાળા ક્લાસમાં જાય ને, ત્યારે મને વિડિયો-કોલ કરજે. હું તને લાઇવ કેક બનાવડાવી આપીશ!’
આહા... યાને કે મમ્મીને પણ ગંધ આવી ગઇ હતી કે જાનકી પ્રિયાની કેકમાં ઘૂસ મારવા માગતી મીણબત્તી છે! પ્રિયા રાજીરાજી થઇને નાચી ઊઠી.
આખરે, રવિવારે સાંજે જાનકીની ગેરહાજરીમાં તૈયાર થયેલી ચોકલેટ કેક વિધાઉટ ક્રીમ, પ્રિયાએ એક સ્ટીલના ડબ્બામાં ભરીને વિવાનને આપવા માટે રેડી કરી દીધી.
પણ સ્ટીલનો ડબ્બો શા માટે? કારણ કે વિવાને પાછો તો આપવો પડે ને! પ્રિયાને ખાતરી હતી કે એ ડબ્બામાં વિવાનની ચિઠ્ઠી જરૂર હશે. પણ શું લખ્યું હશે એ ચિઠ્ઠીમાં?...(ક્રમશ:)
(Navalkatha Gujarati News) સાથે જોડાયેલા અન્ય (Literature Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: short story by vibhavri verma on viral video chapter
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.